pagelaran wayang ngladekake maneka warna crita utawa lakon kang beda. Jinising lakon wayang ana telu cacahe yakuwi lakon pokok, lakon carangan, lan lakon sempalan. Wayang gombal kalebu jinis wayang lakon carangan. Iku amarga wayang gombal nggunakake jeneng lan negara-negara saka tokoh-tokoh sing ana ing buku-buku crita wayang nanging sumber critane ora saka wayang pakem senajan kasusastran kasebut isih ana gegayutane karo epos Mahabarata lan epos Ramayana. Cantrik Janaloka kalebu salah sijining lakon wayang gombal sing perlu ditandhingake karo Carita Baratayuda sing dadi lakon pakem. Uderaning perkara ing panaliten iki yaiku kepriye fakta crita wayang gombal lakon Cantrik Janaloka ing bab ketokohan Arjuna, kepriye fakta critane lakon Carita Baratayuda ing bab ketokohan Arjuna. lan kepriye paraganing Arjuna dicritakake ing wayang gombal lan Carita Baratayuda. Adhedasar rumusan masalah iku, ancase panaliten iki yaiku mangerteni fakta cerita wayang gombal lakon Cantrik Janaloka ing bab ketokohan Arjuna, mangerteni fakta cerita Carita Baratayuda ing bab ketokohan Arjuna, lan kanggo njlentrehake paraganing Arjuna kang dicritakake ing wayang gombal lan Carita Baratayuda. Manfaat teoretis sing diajab saka panaliten iki yaiku bisa menehi sumbangan kanggo ngrembakakake ilmu sastra khususe teori strukturalisme. Manfaat praktis sing dikarepake ing panaliten iki yaiku bisa menehi manfaat kanggo bebrayan supaya luwih ngerti babagan crita wayang. Panaliten iki migunakake pendekatan objektif kanthi metodhe sastra perbandingan. Pendekatan objektif yakuwi pendhekatan kanggo ngonceki unsurunsur ing sajroning kasusastran sing kasebut unsur intrinsik. Metodhe sastra perbandingan yakuwi kasusastran luwih dhisik dionceki unsur-unsur pembangun critane banjur ditandhingake. Punjering panaliten iki yaiku nandhingake crita wayang gombal lakon Cantrik Janaloka lan Carita Baratayuda miturut fakta ceritane. Urut-urutaning panaliten iki yaiku kanthi nandhingake fakta cerita ing wayang gombal lakon Cantrik Janaloka lan Carita Baratayuda. Sabanjure dijlentrehake kanthi wacan heuristik lan hermeneutik. Pungkasane di temokake bab kang padha lan bab kang beda anatarane rong lakon crita, banjur dijlentrehake bab-bab kang marakake beda. Asiling panaliten iki yaiku nudhuhake menawa tandhingane antara crita wayang gombal lakon Cantrik Janaloka lan Carita Bharatayuda ana tokoh Arjuna sing dadi titik temune ing rong crita wayang kuwi mau. Ing crita wayang x11 gombal lakon Cantrik Janaloka tokoh Arjuna dadi tokoh antagonis. Dene ing ing Carita Bharatayuda tokoh Arjuna dadi tokoh protagonis. Panyaruwe kang diprayogake yaiku pakem crita wayang bisa diegarake dadi teks crita wayang anyar nanging tetep nggunakake kaidhah-kaidhah pakem crita wayang kasebut. Panaliten iki muga digunakake minangka referensi tumrap wong kang arep nglakokake panaliten modhel iki, utamane sing ana gegayutane karo crita wayang utawa metodhe sasta